Document ID: 32009D0757

ΑΠΌΦΑΣΗ ΤΗΣ ΕΠΙΤΡΟΠΉΣ
της 14ης Οκτωβρίου 2009
σχετικά με την παράταση της εντολής της ευρωπαϊκής ομάδας για τη δεοντολογία της επιστήμης και των νέων τεχνολογιών και της διάρκειας της θητείας των μελών της
(2009/757/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Κοινότητας,
Εκτιμώντας τα ακόλουθα:
(1)
Η εντολή της ευρωπαϊκής ομάδας για τη δεοντολογία της επιστήμης και των νέων τεχνολογιών (ΕΟΔ) είχε ανανεωθεί με την απόφαση 2005/383/ΕΚ της Επιτροπής (1).
(2)
Ο διορισμός των μελών της ΕΟΔ είχε ανανεωθεί για τετραετή χρονική περίοδο με την απόφαση 2005/754/ΕΚ της Επιτροπής (2).
(3)
Η τρέχουσα εντολή της ΕΟΔ και η τρέχουσα θητεία των μελών της λήγει κατά συνέπεια στις 20 Οκτωβρίου 2009.
(4)
Θα ήτανε σκόπιμο η νέα Επιτροπή να αναθεωρήσει τόσο το αντικείμενο της εντολής της ΕΟΔ όσο και τη θητεία των μελών της.
(5)
Για να μπορεί η ΕΟΔ να συνεχίσει να λειτουργεί μέχρι να ληφθούν νέες αποφάσεις σχετικά με την τρέχουσα εντολή της ΕΟΔ και την τρέχουσα θητεία των μελών της, η τρέχουσα εντολή της ΕΟΔ και η τρέχουσα θητεία των μελών της θα πρέπει να παραταθούν,
ΕΛΑΒΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η τρέχουσα εντολή της ΕΟΔ όπως προβλέπεται από την απόφαση 2005/383/ΕΚ παρατείνεται μέχρις ότου η απόφαση αυτή αντικατασταθεί.
Η τρέχουσα θητεία των μελών της ΕΟΔ, όπως προβλέπεται από την απόφαση 2005/754/ΕΚ παρατείνεται μέχρις ότου η απόφαση αυτή αντικατασταθεί.
Άρθρο 2
Η παρούσα απόφαση αρχίζει να ισχύει στις 21 Οκτωβρίου 2009.
Βρυξέλλες, 14 Οκτωβρίου 2009.

Labels: 11
16
1
7
0
15